Արժեքային այս տիրույթում գտնվող մարդկանց համար ԼԳԲՏ անձինք դիտարկվում են որպես ազգի թշնամիներ, «հիվանդ ու այլասերված» ինչ-որ զանգված, որը պետք է անվերապահորեն ոչնչացվի։ Մի խոսքով՝ վերոհիշյալ խմբակները ատելության ու բռնության արհեստական միջավայր են ձևավորում՝ թունավորելով հանրության գիտակցական տիրույթը։ Այսինքն այդ խմբակները կանխարգելում են Հայաստանի՝ որպես իրավական ու ժողովրդավարական պետության կայացման գործընթացը, կարելի է ասել, որ դրանք թքած ունեն ինչպես Սահմանդրության, այնպես էլ իրավունք հասկացությունների վրա, առանց հասկանալու, որ առանց այս երկու արժեքների պետությունը դատապարտված է։